CELEX: E2017J0002
Language: da
Date: 2017-11-14 00:00:00
Title: Domstolens dom af 14. november 2017 i de forenede sager E-2/17 og E-3/17 — EFTA-Tilsynsmyndigheden mod Island (Direktiv 89/662/EØF — veterinærkontrol — importrestriktioner — fersk og forarbejdet kød, rå og behandlede æg samt upasteuriseret og behandlet mælk)

15.3.2018   
            
            
               DA
            
            
               Den Europæiske Unions Tidende
            
            
               C 97/9
            
         DOMSTOLENS DOM
   af 14. november 2017
   i de forenede sager E-2/17 og E-3/17
   EFTA-Tilsynsmyndigheden mod Island
   
      (Direktiv 89/662/EØF — veterinærkontrol — importrestriktioner — fersk og forarbejdet kød, rå og behandlede æg samt upasteuriseret og behandlet mælk)
   
   (2018/C 97/05)
   I de forenede sager E-2/17 og E-3/17, EFTA-Tilsynsmyndigheden mod Island, hvori der er nedlagt påstand om, at det fastslås, at Island har tilsidesat sine forpligtelser i henhold til den retsakt, der er nævnt i punkt 1 i del 1.1 i kapitel I i bilag I til aftalen om Det Europæiske Økonomiske Samarbejdsområde (Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked), som ændret, og som tilpasset EØS-aftalen ved protokol 1 hertil og de sektorspecifikke tilpasninger i bilag I hertil, og navnlig retsaktens artikel 5, ved at opretholde:
   
               i)
            
            
               en godkendelsesordning for import af fersk kød og kødprodukter, som omhandlet i § 10 i lov nr. 25/1993 og i §§ 3-5 i bekendtgørelse nr. 448/2012,
            
         
               ii)
            
            
               en godkendelsesordning for import af rå æg og rå æggeprodukter, som omhandlet i § 10 i lov nr. 25/1993 og i § 3, litra e), og § 4 i bekendtgørelse nr. 448/2012,
            
         
               iii)
            
            
               en godkendelsesordning for import af upasteuriseret mælk og mejeriprodukter, der er fremstillet af upasteuriseret mælk, og yderligere krav, som dem, der er fastsat i § 10 i lov nr. 25/1993 og i § 3, litra f), og § 4 og 5 i bekendtgørelse nr. 448/2012, og et forbud mod markedsføring af importerede mejeriprodukter fremstillet af upasteuriseret mælk, som fastsat i § 7a i bekendtgørelse nr. 104/2010, og
            
         
               iv)
            
            
               en administrativ praksis, hvorved importørerne forpligtes til at afgive en erklæring og opnå godkendelse til import af behandlede æg og mejeriprodukter som den, der er gældende som led i anvendelsen af bekendtgørelse nr. 448/2012,
            
         har Domstolen, sammensat af præsidenten Carl Baudenbacher og dommerne Per Christiansen (refererende dommer) og Páll Hreinsson, afsagt dom den 14. november 2017. Domskonklusionen lyder således:
   
               1.
            
            
               Island har tilsidesat sine forpligtelser i henhold til artikel 5 i den retsakt, der er nævnt i punkt 1 i del 1.1 i kapitel I i bilag I til aftalen om Det Europæiske Økonomiske Samarbejdsområde (Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked), som ændret, og som tilpasset EØS-aftalen ved protokol 1 og bilag I hertil, ved at opretholde:
               
                           (i)
                        
                        
                           godkendelsesordningen for import af fersk kød og kødprodukter, som omhandlet i § 10 i lov nr. 25/1993 og i § 3, litra a), og § 4 og 5 i bekendtgørelse nr. 448/2012,
                        
                     
                           (ii)
                        
                        
                           godkendelsesordningen for import af rå æg og rå æggeprodukter, som omhandlet i § 10 i lov nr. 25/1993 og i § 3, litra e), og § 4 i bekendtgørelse nr. 448/2012,
                        
                     
                           (iii)
                        
                        
                           godkendelsesordningen for import af upasteuriseret mælk og mejeriprodukter, der er fremstillet af upasteuriseret mælk som omhandlet i § 3, litra f), og § 4 i bekendtgørelse nr. 448/2012, og de yderligere krav vedrørende visse oste, som fastsat i § 5, stk. 3, i bekendtgørelse nr. 448/2012, og
                        
                     
                           (iv)
                        
                        
                           en administrativ praksis, hvorved importørerne af behandlede æg og mejeriprodukter forpligtes til at afgive oplysninger til den relevante nationale myndighed som dokumentation for, at produkterne er blevet behandlet i overensstemmelse med national lovgivning.
                        
                     
         
               2.
            
            
               I øvrigt frifindes Island.
            
         
               3.
            
            
               Island betaler sagens omkostninger.